# Gwahoddiad i roi dyfynbris

# Rheolwr Cynhadledd Cyngor Celfyddydau Cymru

Dyma wahoddiad byr i roi dyfynbris i'w ddefnyddio fel rhan o brosesau caffael is y trothwy safonol.

**Mae Cyngor Celfyddydau Cymru yn chwilio am unigolyn, partneriaeth neu sefydliad sydd â sgiliau rheoli digwyddiadau arbenigol i drefnu a rheoli ei gynhadledd, o'i chychwyn hyd ei diwedd.**

**CYFEIRNOD Y CONTRACT:** **RHEOLWR CYNHADLEDD Y CYNGOR**

1. Fe'ch gwahoddir drwy hyn gan y Cyngor i roi dyfynbris am y gwasanaethau a nodir yn y fanyleb a'r rhestr brisiau atodedig yn unol â'r amodau canlynol.
2. Rhaid i'ch dyfynbris fod yn unol ag amodau safonol contract gwasanaethau’r Cyngor ac unrhyw amodau atodol sydd ynghlwm.
3. Bydd yr holl ddeunydd a gyhoeddir mewn cysylltiad â'r brîff hwn yn parhau'n eiddo i’r Cyngor a chaiff ei ddefnyddio at ddibenion yr ymarfer caffael hwn yn unig.
4. Rhaid i’ch dyfynbris ein cyrraedd erbyn **3pm** ar y dyddiad isod gan ddefnyddio’r label dychwelyd dyfynbrisiau amgaeedig.
5. Ac eithrio fel yr awdurdodir yn benodol gan y Cyngor, ni fydd tendrwyr yn mynd at unrhyw dendrwr neu aelod o staff y Cyngor gyda golwg ar geisio gwybodaeth mewn perthynas ag unrhyw ran o'u cyflwyniad neu gynigion neu'n ceisio cefnogi neu wella eu rhagolygon o gael ei ddewis. Gallai unrhyw gydgynllwynio rhwng tendrwyr, cyfuno tendrwyr neu drosglwyddo unrhyw bartner ecwiti, rheolwr datblygu, ymgynghorydd neu is-gontractwr o un tendrwr i'r llall arwain at eithrio'r tendrwyr dan sylw yn ôl disgresiwn y Cyngor.
6. Mae’r Cyngor wedi ymrwymo i leihau effaith ei waith o ddydd i ddydd ar yr amgylchedd ac mae ein cyflenwyr i gyd yn cael eu hannog i fabwysiadu ymagwedd amgylcheddol ragweithiol gadarn, gyda'r nod o leihau niwed i'r amgylchedd lle y bo'n bosibl.
7. Bydd y darparwr posibl yn dangos dealltwriaeth ac ymrwymiad i amrywiaeth a chydraddoldeb
8. Gellir cyflwyno eich dyfynbris naill ai yn Gymraeg, yn Saesneg neu'n ddwyieithog, bydd pob cais yn cael ei brosesu'r un fath, ni waeth beth fo'r iaith. Cyfrifoldeb cynigwyr yw sicrhau y caiff eu dyfynbris ei gyflwyno erbyn yr amser a benodir ac na fydd y Cyngor yn ymrwymo i ystyried dyfynbrisiau sy’n ein cyrraedd wedyn.
9. Nid yw’r Cyngor yn rhwym o dderbyn y dyfynbris isaf nac unrhyw ddyfynbris arall o ran hynny ac ni fydd yn rhwym i dderbyn y contractwr fel unig gyflenwr.
10. Cyfrifoldeb y tendrwr yw rhoi pris/dyfynbris addas i’r Cyngor am ddarparu a chyflawni'r gwasanaeth gofynnol. Felly, ni fydd y Cyngor yn gohebu am y gyllideb. Rydym ni’n disgwyl i'r holl ddarpar gynigwyr roi cynnig cystadleuol inni yn seiliedig ar y wybodaeth sydd yn y ddogfen yma. Bydd y prisiau a ddyfynnir yn aros yn ddigyfnewid drwy gydol y contract. Dylech chi ddangos treth ar werth (TAW) ar wahân a dylid rhoi'r rhif cofrestru TAW.

|  |  |  |  |
| --- | --- | --- | --- |
| **Dyddiad y gwahoddiad** | 13/11/2019 | **Dyddiad i'w ddychwelyd erbyn 3pm** | 5/12/2019 |
|  |  |  |  |
| Swyddfa gontractio | Cyngor Celfyddydau Cymru | Ffôn |  +442920441307  |
|  |  |  |  |
| Enw | Siôn Brynach, Pennaeth Cyfathrebu | E-bost | sion.brynach@celf.cymru |

**Rhan 1**  C**yfarwyddiadau**

**Rhan 2 Cyflwyniad**

**Atodiad 1 Manyldeb lleoliad y gynhadledd**

**Atodiad 2 Telerau ac amodau safonol**

**RHAN 1 – CYFARWYDDIADAU**

**Manyleb**

1. **Cyflwyniad**

Cyngor Celfyddydau Cymru yw corff cyhoeddus swyddogol y wlad sy’n ariannu a datblygu'r celfyddydau. Bob dydd, mae pobl ledled Cymru yn mwynhau’r celfyddydau a chymryd rhan ynddynt. Rydym ni’n cefnogi a thyfu'r gweithgarwch yma. Rydym ni’n gwneud hyn drwy ddefnyddio'r arian cyhoeddus sydd ar gael inni gan Lywodraeth Cymru a thrwy ddosbarthu'r arian rydym ni’n ei dderbyn fel achos da gan y Loteri Genedlaethol. Drwy reoli a buddsoddi'r arian yma mewn gweithgarwch creadigol, mae’r Cyngor yn cyfrannu at ansawdd bywyd pobl ac at lesiant diwylliannol, cymdeithasol ac economaidd Cymru.

Ein gweledigaeth yw Cymru Greadigol lle mae'r celfyddydau yn ganolog i fywyd a llesiant y genedl.

Mae dwy flaenoriaeth sy’n ategu ein strategaeth:

1. Hyrwyddo **cydraddoldebau** fel sylfaen ar gyfer ymrwymiad clir i gyrraedd yn ehangach ac yn ddyfnach bob cymuned ledled Cymru
2. **Cryfhau gallu a gwytnwch** y sector, gan alluogi talent greadigol i ffynnu

Mae'r Cyngor hefyd wedi diffinio sut y mae am inni ymddwyn wrth gyflawni'r ddwy flaenoriaeth hyn:

1. **Galluogi Cyngor y Celfyddydau i weithio'n fwy effeithiol,** gan gydweithio'n fwy dychmyglon â phartneriaid o'r un anian ledled Cymru

Ein hamcanion llesiant yw'r blaenoriaethau yma sy’n llunio'r amcanion allanol a mewnol. Mae rhagor amdanynt yn ein Cynllun Corfforaethol 2018-2021, [‘Er Budd Pawb’.](https://arts.wales/cy/node/270)

Mae ein gwaith yn cael ei lywio gan y gwerthoedd sy'n rheoli ein gwaith fel corff cyhoeddus. Mae ein gwerthoedd yn cyd-fynd â 'r pum ffordd o weithio yn neddfwriaeth llesiant Llywodraeth Cymru:

1. tymor hir
2. atal
3. integreiddio
4. cydweithio
5. cymryd rhan

Dyma ein gwerthoedd:

* Bod yn feiddgar ac yn greadigol
* Gweithio dros bawb
* Ennill ymddiriedaeth y cyhoedd
* Bod y gorau y gallwn ni fod
* Cymryd golwg hirben
* Bod yn falch o'r hyn a wnawn ni
1. **Cynhadledd y Cyngor**

**Lleoliad:** Coleg Cerdd a Drama Cymru

(Gweler Atodiad 1 am ddisgrifiadau o’r ystafelloedd)

**Dyddiad:** dydd Gwener 3 Ebrill 2020

**Nifer disgwyliedig o gynadleddwyr:** 300

Bydd cynhadledd y Cyngor yn dathlu celfyddydau Cymru gyda rhaglen amrywiol a bywiog o ddeialog. Bydd yn archwilio themâu a phryderon cyffredin ystod o unigolion a sefydliadau sy'n gweithio'n bennaf yng Nghymru. Bydd yn gyfle i:

* rannu’r arferion gorau yng Nghymru
* ddysgu o brofiadau o Gymru
* rwydweithio ar gyfer pobl sy'n gweithio yn sector celfyddydau Cymru

Dylai fod gan y gynhadledd ymdeimlad creadigol, cynhwysol a deniadol o adlewyrchu a dylai archwilio'r blaenoriaethau a'r gwerthoedd uchod o gynllun corfforaethol y Cyngor, Er Budd Pawb.

**Rhai o amcanion y gynhadledd:**

* ysgogi trafodaeth sy’n hyrwyddo/canmol/archwilio blaenoriaethau a gwerthoedd *Er Budd Pawb*
* hyrwyddo ystyriaethau amrywiaeth a chynhwysiant
* arddangos yr arfer gorau yn sector celfyddydau Cymru
* arddangos yr arfer gorau o sector y celfyddydau y tu allan i Gymru
* darparu cyfleoedd dysgu
* rhoi cyfle i rwydweithio

**Gofynion y gwasanaeth**

Rydym ni’n chwilio am sgiliau rheoli digwyddiadau arbenigol i gymryd cyfrifoldeb am reoli'r gynhadledd o'i chychwyn hyd ei diwedd.

Rhagwelwn y bydd y contract yma’n costio hyd at uchafswm o £4,000 gan gynnwys TAW a threuliau. Mae costau llogi’r lleoliad yn parhau'n gyfrifoldeb i’r Cyngor ac yn syrthio y tu allan i'r contract yma. Rhowch ddadansoddiad cyllidebol cynhwysol inni, gan gynnwys unrhyw gostau teithio. Corff comisiynu’r gwaith yw Cyngor Celfyddydau Cymru.

Rydym ni’n disgwyl i'r contract ddechrau ar ddiwedd Tachwedd 2019 a gorffen ar ôl cyfarfod gwerthuso'r digwyddiad yng nghanol Ebrill 2020. Bydd yr holl brisiau'n ddigyfnewid drwy gydol y cyfnod, gan gynnwys TAW.

Bydd rheolwr y digwyddiad yn arwain ar bopeth sy’n ymwneud â rheoli’r digwyddiad, gan gynnwys:

* rheoli holl brosiect y gynhadledd; gweithio'n agos gyda Rheolwyr Rhaglen, gweithgor y gynhadledd a'r tîm cyfathrebu yn y Cyngor; darparu diweddariadau rheolaidd i'r tîm sy'n olrhain cynnydd a nodi unrhyw faterion y mae angen mynd i'r afael â nhw
* rheoli'r holl dasgau – gweinyddu hyd gyflawni - gan gynnwys:
	+ cysylltu â'r lleoliad gan gynnwys y gweinyddu perthnasol - iechyd a diogelwch, cofrestrau risg, archebu ystafelloedd, amserlennu, cymorth technegol ac ati
	+ cydlynu’r trefnu - casglu gwaith, gosod a chludo pethau a’u dychwelyd
	+ datblygu a chyflwyno rhaglen o weithgareddau gan gynnwys digwyddiad lansio, gweithgarwch byw, hyfforddiant, seminarau, arddangosfa a pherfformiad
	+ cefnogaeth ar y safle drwy gydol y broses o sefydlu a chyflwyno'r gynhadledd
	+ rheoli cyllideb gytûn gan sicrhau nad oes gorwariant
	+ darparu adroddiad diwedd prosiect
* Ymgysylltu â staff perthnasol y Cyngor i sicrhau bod rhaglennu yn cynrychioli blaenoriaethau ein rhanddeiliaid
* Sicrhau bod y gynhadledd yn ddwyieithog ac yn gorfforol hygyrch drwyddi draw

Mae'r holl gynigion a threfniadau yn amodol ar gael awdurdodiad y Cyngor ymlaen llaw

**Yswiriant**

Mae’r Cyngor yn ei gwneud yn ofynnol i bob darparwr posibl ddarparu'r canlynol, lle y bo'n briodol, ar gyfer pob hawliad:

Atebolrwydd cyhoeddus £5 miliwn

1. **Cyllideb**

Dyma gyfanswm y gyllideb sydd ar gael ar gyfer y gwaith: **£4,000 gan gynnwys** **TAW** ac mae'n cynnwys unrhyw dreuliau.

Dylai darparwyr posibl gynnwys y costau canlynol yn eu cyflwyniad: yr holl dreuliau, adnoddau, adroddiadau sy'n briodol ac sy’n cael eu disgrifio yn y fanyleb. Dylech chi gynnwys y manylion yn yr atodlen brisio sy’n atodedig.

1. **Ymgeisio**

Er mwyn cael eich ystyried, cyflwynwch eich atebion i'r cwestiynau am ddull ar ffurf cynnig ac enghreifftiau o’ch gwaith blaenorol, erbyn **6 Rhagfyr 2019**

Dylai eich ymatebion fanylu ar eich ymagwedd at y gwaith, eich profiad perthnasol a manylion am yr unigolion arfaethedig ar gyfer y gwaith.

Rhaid i dendrau gynnwys y canlynol:

* Cynnig ffioedd a dadansoddiad o'r gyllideb
* Astudiaethau achos o brofiad llwyddiannus perthnasol
1. **Amserlen**
* 6/12/2019 ymatebion tendr yn ôl erbyn canol nos
* 13/12/2019 cyfweliadau â darparwyr posibl
* 20/12/2019 dyfarnu contract
* Ionawr 2019 dechrau'r contract
1. **Asesiad**

Caiff tendrau eu hasesu i weld pa mor gystadleuol yw'r ffioedd a'r sail gwerth am arian fel y disgrifir isod. Nid oes rheidrwydd arnom i dderbyn y tendr isaf nac unrhyw dendr o gwbl o ran hynny yn ôl ein disgresiwn llwyr. Ni wnawn ni ohebu â neb i drafod ein penderfyniad chwaith.

Byddwn yn gwerthuso'r dyfynbrisiau fel a ganlyn:

|  |  |
| --- | --- |
| **Meini prawf** **lefel 1** | **Pwysoliad** |
| Pris | 40 |
| Ansawdd | 60 |
| **Cyfanswm** | **100** |

|  |  |
| --- | --- |
| **Sgôr** | **Meini prawf ar gyfer dyfarnu sgôr** |
| 4 | Mae ymateb y darparwr posibl yn galluogi'r gwerthuswr i gael dealltwriaeth gynhwysfawr o sut y caiff y gofyniad ei fodloni. Gall y gwerthuswr nodi'n glir dystiolaeth gynhwysfawr y bydd yr ymateb a roddir yn cyflawni'r holl ofynion a nodwyd. Mae'r ymateb hefyd yn dangos sut y darperir gwerth ychwanegol perthnasol. |
| 3 | Mae ymateb y darparwr posibl yn galluogi'r gwerthuswr i gael dealltwriaeth gynhwysfawr o sut y caiff y gofyniad ei fodloni. Gall y gwerthuswr nodi'n glir dystiolaeth gynhwysfawr y bydd yr ymateb a roddir yn cyflawni'r holl ofynion a nodwyd. |
| 2 | Mae ymateb y darparwr posibl yn galluogi'r gwerthuswr i ddeall sut y caiff y gofyniad ei fodloni. Gall y gwerthuswr nodi tystiolaeth ddigonol y bydd yr ymateb a roddir yn cyflawni'r rhan fwyaf o'r gofynion a nodwyd. Mae'n bosibl bod yr ymateb naill ai wedi codi pryder, sawl mater bach, neu ei fod yn anghyson mewn rhai agweddau. |
| 1 | **Nid yw** ymateb y darparwr posibl yn galluogi'r gwerthuswr i ddeall sut y bodlonir y gofyniad. **Ni all** y gwerthuswr nodi'n glir y bydd yr ymateb a roddir yn cyflawni'r rhan fwyaf o'r gofynion a nodwyd oherwydd diffyg tystiolaeth a/neu fod y darparwr posibl dim ond yn dangos dealltwriaeth gyfyngedig. |
| 0 | Mae'r gwerthuswr o'r farn bod y darparwr posibl wedi methu ag ateb y cwestiwn neu roi ymateb perthnasol. |

**Rhan 2 –** **cyflwyno**

**I'w lenwi gan y tendrwr**

**(\*dileer fel y bo'n briodol)**

At Gyngor Celfyddydau Cymru

1. \* Rwyf/Rydym ni wedi darllen y cais am ddyfynbris ac yn ddarostyngedig i amodau'r contract uchod a'r holl ddogfennau perthnasol sydd ynghlwm (ac yn unol ag amodau safonol Cyngor Celfyddydau Cymru a nodir), rydym ni’n cynnig cyflenwi'r gwasanaethau a nodir yn yr Atodlen (i'r graddau y caiff Cyngor Celfyddydau Cymru benderfynu wrth dderbyn y dyfynbris hwn), yn y meintiau ac yn ôl y gyfradd neu'r prisiau sydd yn yr Atodlen Brisiau.
2. Mae'r pris a gynigir yn amodol ar ostyngiad arian parod o \_\_\_\_\_\_\_\_\_\_ y cant ar gyfer taliad cyn pen \_\_\_\_\_\_\_diwrnod o ddyddiad anfoneb ddilys.
3. Bydd y dyfynbris, ynghyd â'ch derbyniad ysgrifenedig ohono, yn gontract rhwymol rhyngom.
4. \* Rwyf/Rydym ni'n cytuno i lynu wrth y tendr hwn am gyfnod o \_\_\_\_\_\_\_\_diwrnod o ddyddiad dychwelyd y dyfynbris. (Os na nodir dyddiad, bydd y tendr hwn yn ddilys am 60 diwrnod o'r dyddiad dychweladwy.)

|  |  |  |  |
| --- | --- | --- | --- |
| **Llofnod** |  | **yn rhinwedd fy safle/swydd** |  |
|  |
| Enw |  | **MEWN PRIFLYTHRENNAU, DIOLCH** |
|  |
| **Ar gyfer ac ar ran** |  | **Dyddiad** |  |
|  |
| **Ffôn (gan gynnwys cod)** |  | **E - bost** |  |

* 1. Cwestiynau datganiad o ddull

|  |
| --- |
| **CWESTIYNAU DATGANIAD O DDULL**Byddwn ni’n pwysoli cwestiynau'n gyfartal wrth ddyfarnu'r contract  |
| **1.** | Disgrifiwch eich dealltwriaeth o ofynion y brîff a'ch barn am her y dasg sydd i'w chyflawni a sut i oresgyn yr her.  |
| **Ateb** |  |
| **2.** | Manylwch ar eich ymagwedd a'ch methodoleg ar gyfer cynllunio a chyflawni'r gynhadledd gan nodi sut y mae'n gyson â’n blaenoriaethau a’n gwerthoedd  |
| **Ateb** |  |
| **3.** | Rhowch dystiolaeth o sgiliau technegol, gwybodaeth a hanes o gyflawni sy’n briodol o ran cynnal digwyddiadau a/neu wyliau tebyg.Os byddwch chi’n gweithio fel rhan o dîm, rhowch CVau unrhyw staff ychwanegol.  |
| **Ateb** |  |

Rhowch astudiaeth achos i ddangos tystiolaeth o'r uchod fel rhan o'ch cynnig

Wedi cynnwys astudiaeth achos?

* 1. **Rhestr brisiau**

Rhaid i ddarparwyr posibl gyflwyno amserlen brisio. Y costau hyn fydd sail y cyflwyniad.

Caiff yr holl brisiau eu nodi mewn punnoedd sterling a heb gynnwys TAW a byddan nhw’n aros yn ddigyfnewid am gyfnod y contract

Dylai darparwyr posibl gynnwys y costau canlynol yn eu cyflwyniad: yr holl dreuliau, adnoddau, adroddiadau sy'n briodol ac sy’n cael eu disgrifio yn y fanyleb.

**LLENWCH Y CANLYNOL**

|  |  |  |  |  |
| --- | --- | --- | --- | --- |
| **MAN DARPARU** | **DISGRIFIAD O'R NWYDDAU/****GWASANAETH** | **MAINT** | **PRIS AM BOB****UNED (AC EITHRIO TAW)** | **CYFANSWM****PRIS****(AC EITHRIO TAW)** |
|  |  |  |  |  |
| **Cyfanswm (ac eithrio taw)** | £ |

**TRETH AR WERTH**

|  |  |  |
| --- | --- | --- |
| 1. | Rhif cofrestru (os yw wedi'i gofrestru at ddibenion treth ar werth) |  |
| 2. | Cyfanswm y TAW sy'n daladwy ar y tendr hwn | **£** |
| 3. | Cyfradd TAW |  |  |

**Atodiad 1:**

Manyleb sylfaenol ystafelloedd

**Dydd Iau 2 Ebrill 2020**

Sefydlu mynediad i:

Y neuadd gyngerdd

Y cyntedd

**Dydd Gwener 3 Ebrill 2020 (mynediad o 7.30am hyd 6pm)**

Y neuadd gyngerdd Seddi sefydlog, arddull theatr, hyd at 350 sedd

Theatr Richard Burton Seddi sefydlog, arddull theatr, hyd at 180 sedd

Cyntedd, ystafell gotiau, teras awyr agored, caffi/bar

I gofrestru, lluniaeth, arddangosfeydd/arddangosiadau posteri neu arddangosfeydd mawr (cynllun cregyn)

oriel arddangos

Ystafelloedd torri allan:

8 x 60 sedd stiwdio Seddi hyblyg

2 ystafell hyd at 20 sedd Seddi hyblyg

1 ystafell gyfarfod hyd at 20 sedd Arddull Ystafell Fwrdd